Man glo met meer as R2 m.-kokaïen betrap by OR TamboArgieffoto ŉ Man van Sao Paulo is Donderdag by die OR Tambo Internasionale Lughawe glo met kokaïen betrap ter waarde van meer as R2 miljoen. “Die man was op pad na Mosambiek,” het Sandile Memela, woordvoerder van die Suid-Afrikaanse Inkomstediens, gesê. “Sy bagasie, wat hy ingedien het, is deursoek en twee rugsakke was daarin versteek. Dit het wit poeier bevat wat later bevestig is as kokaïen.” Volgens Memela was daar 8,4 kg kokaïen ter waarde van R2 341 000 in die bagasie versteek. “Die man en sy bagasie is aan die polisie oorgegee vir verdere ondersoek,” het hy gesê.